作者：吴潜
词牌/韵律：贺新郎

paragraphs: 了却儿痴外。
撰园林、亭台馆榭，谩当吾世。
红楯朱桥相映带，人在百花丛里。
更依约、垂杨衬水。
桧柏芙蓉橙桂菊，也还须、收拾秋冬意。
闲坐久，忽惊起。
繁华寂寞千年地。
便渊明、桃源记在，几人知此。
双手上还银菟印，趁得东风行李。
看鄮岭、鄞江澄霁。
从此归欤无一欠，但君恩、天大难酬耳。
嗟倦鸟，投林志。